ΓΡΑΠΤΗ ΕΡΩΤΗΣΗ E-2099/99

υποβολή: Gilles Savary (PSE) προς την Επιτροπή

(19 Νοεμβρίου 1999)

Θέμα: Πρόγραμμα AL INVEST

Η Επιτροπή δρομολόγησε ένα πρόγραμμα οικονομικής συνεργασίας ΕΕ-Λατινικής Αμερικής για την περίοδο 1995-2000, προκειμένου να επιτρέψει σε οικονομικούς φορείς των δύο ηπείρων, σε διάφορους τομείς, να έρθουν σε επαφή και να δημιουργήσουν εταιρικές σχέσεις, κυρίωςπό μορφήν επενδύσεων, συμφωνιών διανομής, μεταφοράς τεχνολογίας, δημιουργίας κοινών επιχειρήσεων ή στρατηγικών συμμαχιών. Η Επιτροπή πρότεινε να παραταθεί το πρόγραμμα AL INVEST για τη νέα περίοδο 2000-2004 και να αυξηθούν τα διατιθέμενα μέσα, και διαβίβασε την πρότασή της στο Ευρωπαϊκό Κοινοβούλιο. Στο πλαίσιο της πρώτης γενεάς του προγράμματος, παρατηρήθηκε σχετική δυσκαμψία στις διαδικασίες πληρωμής προς όφελος των οικονομικών φορέων.

Με βάση τα δεδομένα αυτά, μεριμνώντας ώστε να εντοπισθεί ο τρόπος με τον οποίο θα ληφθούν δεόντωςπόψη οι ανάγκες και οι απόψεις των οικονομικών παραγόντων και συνεκτιμώντας το γεγονός ότι το νέο εγχειρίδιο διαδικασίας για το AL INVEST μελετάται προς το παρόν από τιςπηρεσίες της Επιτροπής, θα μπορούσε η Επιτροπή να διευκρινίσει τα εξής σημεία:

- Ποιοι είναι οι όροι σύνδεσης τους οποίους σκοπεύει η Ευρωπαϊκή Επιτροπή να εφαρμόσει έναντι των οικονομικών φορέων στο πλαίσιο του καθορισμού των διαδικασιών εφαρμογής του νέου προγράμματος AL INVEST;

- Μπορεί να αναμένεται ότι θα εφαρμοσθούν διαδικασίες επικοινωνίας και συνεργασίας με τους οικονομικούς φορείς οι οποίες θα είναι περισσότερο εύκαμπτες σε σχέση με την πρώτη γενεά του προγράμματος AL INVEST;

Απάντηση του κυρίου Patten εξ ονόματος της Επιτροπής

(6 Δεκεμβρίου 1999)

Όσον αφορά το πρώτο σκέλος της ερώτησης, η Επιτροπή επιθυμεί ναπογραμμίσει ότι τίποτα δεν μπορεί να αντικαταστήσει την απευθείας επαφή με τους παράγοντες του προγράμματος. Προς το σκοπό αυτό, διοργανώθηκαν κατά το 1998 (στο Λονδίνο) και κατά το 1999 (στη Βαρκελώνη) συνεδριάσεις, γνωστές με την ονομασία Connect, οι οποίες για δυο περίπου ημέρες επέτρεψαν στους παράγοντες του προγράμματος να ανταλλάξουν ιδέες με την Επιτροπή (εκτός από τις απευθείας επαφές μεταξύ παραγόντων για την προετοιμασία των προτάσεων για συναντήσεις των επιχειρήσεων, που αποτελούν την κύρια δραστηριότητα των Connect). Καθεμιά από τις συνεδριάσεις αυτές επέτρεψε να διενεργηθεί απολογισμός όλων των τεχνικών, διοικητικών και χρηματοοικονομικών πλευρών που αποτελούν εξίσου προϋποθέσεις επιτυχίας του προγράμματος. Η συνεδρίαση Connect θα διοργανώνεται κάθε χρόνο κατά το τελευταίο τρίμηνο από το 2000 έως και το 2004. Επιπλέον, θα πραγματοποιούνται άμεσες και επιμέρους επαφές με τους παράγοντες του προγράμματος, εφόσον απαιτείται, τόσο με ηλεκτρονικό όσο και με κανονικό ταχυδρομείο. Εκτός αυτών, λειτουργεί πλέον ιστοσελίδα της οποίας το εσωτερικό σκέλος («members only») προορίζεται για τους παράγοντες του προγράμματος (www.al-invest.org). Τελικά, έως το τέλος του έτους 2005, θα λειτουργεί τεχνική γραμματείαποστήριξης και παροχής συμβουλών στους παράγοντες του προγράμματος.

Όσον αφορά το δεύτερο σκέλος της ερώτησης, η Επιτροπή επιθυμεί ναπογραμμίσει ότι προοδευτικά θα τεθούν σε εφαρμογή πολλά μέτρα αρχίζοντας από την τήρηση ενός ειδικού τύπου σύμβασης για το πρόγραμμα Al-Invest καθόλη τη διάρκεια της φάσης 2 (σε αντίθεση με ό,τι είχε εφαρμοσθεί κατά τη φάση 1). Προς το σκοπό αυτό, πραγματοποιήθηκε δοκιμή σε φυσικές διαστάσεις που άρχισε κατά το τέλος του 1998 οπότε η Επιτροπή έλαβε και τα αναγκαία μέτρα, ώστε οι πληρωμές να εκτελούνται με ταχύ ρυθμό και τακτικά. Ενδεχομένως, θα ήταν δυνατό να γίνουν και άλλες βελτιώσεις. Επιπλέον, η τεχνική γραμματεία αποδίδει ιδιαίτερη σημασία στηνποβολή των τεχνικών και χρηματοοικονομικών εκθέσεων από τους παράγοντες του προγράμματος. κατά τέτοιο τρόπο ώστε να περιορισθούν οι αιτήσεις για συμπληρωματικές πληροφορίες καθώς και οι απορρίψεις από την Επιτροπή. Ειδικότερα, οι προθεσμίες πληρωμών έχουν τεθείπό έλεγχο. Τέλος, σε συμφωνία με τους παράγοντες του προγράμματος το χρονοδιάγραμμαποβολής των προτάσεων δραστηριοτήτων θα συντομευθεί βαθμιαία κατά τρεις μήνες κατά τέτοιο τρόπο, ώστε ο διαθέσιμος χρόνος μεταξύ της παραλαβής τηςπογεγραμμένης σύμβασης και της ημερομηνίας διεξαγωγής της τομεακής συνάντησης να επιτρέπει προετοιμασία ποιότητας.

Τα διάφορα αυτά μέτρα συμφωνήθηκαν με τους παράγοντες του προγράμματος κατά τη διάρκεια πολλών συναντήσεων οι οποίες" διοργανώθηκαν κατά το τρέχον έτος: ευρωπαίοι παράγοντες (Φεβρουάριος)" λατινο-αμερικανοί παράγοντες (Ιούνιος)" γάλλοι παράγοντες (Σεπτέμβριος, Λίλλη)" ευρωπαίοι και λατινο-αμερικανοί παράγοντες (Οκτώβριος, Connect, Βαρκελώνη).